วันนี้เป็นสก๊อย แว๊นท์มอไซค์เข้าในเมืองชลค่ะ เวลามาเมืองชลชอบขี่มอไซค์มา ตั้งใจมาแกะรอยตามหาของอร่อยโดยเฉพาะ หลังจากทานของคาวแล้ว สายตาเหลือบเห็นร้านนี้พอดี สายของหวานอย่างเราเลยไม่พลาดต้องลอง
- เค้กแครอทอร่อยมาก เนื้อเค้กชุ่มฉ่ำดี หอมอบเชย ครีมชีสก็ไม่เลี่ยนค่ะ แนะนำๆ
- เรด เวลเว็ท เค้ก อร่อยค่ะ เนื้อเค้กแห้งกว่าแครอท เคยทานร้านที่อร่อยกว่านี้ เลยไม่ว้าวเท่าไหร่ แต่ก็ถือว่าอร่อยดีค่ะ
เครื่องดื่มที่ได้น่าจะมีแต่ชาร้อนค่ะ เสริฟให้เป็นกาเซรามิค น่ารักดีค่ะ ตัวชาร้อนก็ทั่วๆไปค่ะ
   ตัวร้านตกแต่งน่ารักมาก โปร่งๆไม่อึดอัด ทั้งที่เป็นร้านเล็กๆห้องเดียว
สรุปแล้ว ผ่านค่ะ อยากมาทานซ้ำ ราคาอยู่ประมาณ 60-70 บาท แจ่มอยู่ๆ ^^